彭馬可復出鬥維拉 但又增添兩位傷兵
2024年04月27日 16:01
東網電視
更多新聞短片
高爾彭馬今季英超已入20球。
車路士將於周日(28日)凌晨英超作客阿士東維拉,賽前車仔領隊普捷天奴透露好消息,因病缺陣上場英超嘅中場高爾彭馬已經痊愈,可以出戰今場聯賽,但亦增添史達寧、卓胡安美卡兩位傷兵。
普捷天奴話:「我肯定高爾彭馬可以復出,佢係1位非常出色球員,亦係球隊關鍵人物,佢知道球隊冇咗佢,會遇上麻煩。」車路士上仗缺少高爾彭馬之下,以0比5不敵阿仙奴,呢位21歲英格蘭國腳今季英超已入20球,同艾寧夏蘭特並列射手榜第1位,同時有9次助攻,成為車路士靈魂,網民嘲諷車路士應該改名,由「Chelsea F.C.」變成「Palmer F.C.」。
另外,史達寧、卓胡安美卡加入傷兵名單之後,加上安素費南迪斯做手術,提早收咧,車路士現時已經有12位傷兵。